pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรม !?แจ้งเตือน ผู้ประกอบการและประชาชนทั่วไป x อย่าหลงเชื่อ "การเชิญชวนให้ร่วมสนับสนุนการจัดทำหนังสือฉบับพิเศษ 80 ปี กระทรวงอุตสาหกรรม"
วันอังคารที่ 5 เมษายน 2565
กระทรวงอุตสาหกรรม !?แจ้งเตือน ผู้ประกอบการและประชาชนทั่วไป x อย่าหลงเชื่อ "การเชิญชวนให้ร่วมสนับสนุนการจัดทําหนังสือฉบับพิเศษ 80 ปี กระทรวงอุตสาหกรรม"
อย่าหลงเชื่อ "การเชิญชวนให้ร่วมสนับสนุนการจัดทําหนังสือฉบับพิเศษ 80 ปี กระทรวงอุตสาหกรรม"
กระทรวงอุตสาหกรรม !?️แจ้งเตือน ผู้ประกอบการและประชาชนทั่วไป x อย่าหลงเชื่อ "การเชิญชวนให้ร่วมสนับสนุนการจัดทําหนังสือฉบับพิเศษ 80 ปี กระทรวงอุตสาหกรรม"
กระทรวงอุตสาหกรรม แจ้งเตือนผู้ประกอบการและประชาชนทั่วไป อย่าหลงเชื่อการเชิญชวนให้ร่วมสนับสนุนการจัดทําวารสารเพื่อการติดต่อสื่อสารด้านอุตสาหกรรม ปี 2565 ฉบับพิเศษ 80 ปี กระทรวงอุตสาหกรรม พัฒนาเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (Bio-Circular-Green Economy : BCG Model) เนื่องจากการกระทําดังกล่าวมิได้รับการอนุญาตจากกระทรวงอุตสาหกรรม
หากผู้ประกอบการหรือประชาชน มีข้อสงสัยหรือได้รับการเชิญชวนในลักษณะดังกล่าว สามารถติดต่อสอบถามได้ที่ กลุ่มประชาสัมพันธ์ กองกลาง สํานักงานปลัดกระทรวงอุตสาหกรรม โทร. 0-2430 6950 ต่อ 695038-40
รัฐบาลไทย-ข่าวทำเนียบรัฐบาล-รมช.สธ. ติดตามน้ำท่วม จ.ลพบุรี กำชับหน่วยงานสาธารณสุขในพื้นที่ และอสม. ช่วยดูแลผู้ประสบภัยในชุมชน
วันพฤหัสบดีที่ 30 กันยายน 2564
รมช.สธ. ติดตามน้ําท่วม จ.ลพบุรี กําชับหน่วยงานสาธารณสุขในพื้นที่ และอสม. ช่วยดูแลผู้ประสบภัยในชุมชน
รัฐมนตรีช่วยว่าการกระทรวงสาธารณสุข ลงพื้นที่ติดตามสถานการณ์น้ําท่วมใน จ.ลพบุรี นํายาสามัญประจําบ้าน ยาน้ํากัดเท้า หน้ากากอนามัย แจกให้กับผู้ประสบภัยในพื้นที่ พร้อมมอบหน่วยงานสาธารณสุขในพื้นที่ ร่วมกับ อสม. ดูแลผู้ประสบภัยในชุมชน
บ่ายวันนี้ (30 กันยายน 2564) ที่จังหวัดลพบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า พลเอก ประยุทธ์ จันทร์โอชา นายกรัฐมนตรี มีความห่วงใยประชาชนในพื้นที่ที่ประสบภัยน้ําท่วม มอบหมายให้คณะรัฐมนตรีลงพื้นที่ติดตามสถานการณ์ ให้ความช่วยเหลือและให้กําลังใจประชาชน โดย จ.ลพบุรี ประสบภัยน้ําท่วมทั้ง 11 อําเภอ เฉพาะที่หมู่ 4,5,6 ตําบลเขาพระงาม อําเภอเมือง มีผู้ที่ได้รับผลกระทบประมาณ 900 หลังคาเรือน 2,850 คน ปัญหาด้านสุขภาพที่พบคือ โรคน้ํากัดเท้า อุจจาระร่วง ตาแดง จึงได้นําชุดยาสามัญประจําบ้าน และยาน้ํากัดเท้า จํานวน 450 ชุด และหน้ากากอนามัย 2,000 ชิ้นมามอบให้กับประชาชน และกําชับให้ศูนย์อนามัยที่ 4 และศูนย์สนับสนุนบริการสุขภาพที่ 4 ร่วมกันดูแลสุขภาพผู้ประสบอุทกภัย รวมทั้งใช้กลไก 3 หมอ ซึ่งมี อสม. เป็นบุคลากรของกระทรวงสาธารณสุขที่อยู่ใกล้ชิดประชาชนในพื้นที่ เข้าไปดูแลสุขภาพถึงบ้าน/ชุมชน
“นอกจากภัยน้ําท่วมแล้ว ยังเป็นห่วงผู้ประสบภัยเรื่องการแพร่ระบาดของโรคโควิด 19 ขอให้ อสม. ชักชวนผู้สูงอายุ ผู้ที่มีโรคประจําตัวเข้ารับการฉีดวัคซีนโควิดโดยเร็ว รวมถึงให้ประชาชนที่ได้รับนัดหมายเข้ารับการฉีดวัคซีน เพื่อช่วยลดการแพร่ระบาด ลดการป่วยหนัก และเสียชีวิตจากโรคโควิด 19 รวมทั้งให้ความรู้ในการป้องกันโรคที่มากับน้ําท่วม เช่น ตาแดง อุจจาระร่วง น้ํากัดเท้า และปฏิบัติตามมาตรการป้องกันโรคส่วนบุคคลทั้งการสวมหน้ากากอนามัย ล้างมือบ่อย เว้นระยะห่าง กินอาหารปรุงสุกใหม่ ดื่มน้ําสะอาด ซึ่งเป็นการป้องกันตัวเองที่ดีที่สุด” ดร.สาธิตกล่าว
******************************** 30 กันยายน 2564
รัฐบาลไทย-ข่าวทำเนียบรัฐบาล-7 หน่วยงานภาครัฐ ผนึกกำลังอำนวยความสะดวกประชาชน เปิดช่องทางใหม่รับเรื่องร้องทุกข์จากผู้บริโภค บน ‘แอปฯ ทางรัฐ’ สะดวก ครบ จบในแอปฯ เดียว
วันอังคารที่ 12 กรกฎาคม 2565
7 หน่วยงานภาครัฐ ผนึกกําลังอํานวยความสะดวกประชาชน เปิดช่องทางใหม่รับเรื่องร้องทุกข์จากผู้บริโภค บน ‘แอปฯ ทางรัฐ’ สะดวก ครบ จบในแอปฯ เดียว
7 หน่วยงานภาครัฐ ผนึกกําลังอํานวยความสะดวกประชาชน เปิดช่องทางใหม่รับเรื่องร้องทุกข์จากผู้บริโภค บน ‘แอปฯ ทางรัฐ’ สะดวก ครบ จบในแอปฯ เดียว
วันนี้ (12 กรกฎาคม 2565) เวลา 08.00 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วย พลเอก อกนิษฐ์ หมื่นสวัสดิ์ ประธานคณะกรรมาธิการการบริหารราชการแผ่นดิน วุฒิสภา ร่วมเป็นสักขีพยานในพิธีลงนามบันทึกความร่วมมือ (MOU) การให้บริการอํานวยความสะดวกประชาชนระดับพื้นที่ ผ่านการใช้งาน ‘แอปพลิเคชันทางรัฐ’ ระหว่าง 7 พันธมิตรสําคัญ ได้แก่ กระทรวงดิจิทัลเพื่อเศรษฐกิจและสังคม กระทรวงมหาดไทย สํานักงานปลัดสํานักนายกรัฐมนตรี สํานักงานคณะกรรมการพัฒนาระบบราชการ กรมประชาสัมพันธ์ สํานักงานคณะกรรมการคุ้มครองผู้บริโภค และสํานักงานพัฒนารัฐบาลดิจิทัล (องค์การมหาชน)
พิธีการลงนามความร่วมมือ การให้บริการอํานวยความสะดวกประชาชนระดับพื้นที่ครั้งนี้ เป็นการผนึกกําลังของ 7 หน่วยงานข้างต้น เพื่ออํานวยความสะดวกและให้บริการประชาชน สะดวก ครบ จบในแอปฯ เดียว โดยรวมศูนย์บริการเบ็ดเสร็จ (One Stop Service) เพื่อให้ประชาชนสามารถเข้าถึงการใช้งานได้อย่างทั่วถึง คลอบคลุม ผ่านช่องทาง ‘แอปพลิเคชันทางรัฐ’ ที่พัฒนาโดยสํานักงานพัฒนารัฐบาลดิจิทัล (องค์การมหาชน) โดยนําบริการต่างๆ มารวบรวมในแอปพลิเคชัน อาทิ ศูนย์รับเรื่องราวร้องทุกข์ของรัฐบาล 1111 ศูนย์ดํารงธรรมจังหวัด การรับและติดตามเรื่องราวร้องทุกข์ของ สคบ. ระบบศูนย์รวมข้อมูลเพื่อติดต่อราชการ (info.go.th) ระบบพอร์ทัลกลางเพื่อประชาชน (Citizen Portal) การตรวจสอบเบี้ยยังชีพ การชําระค่าอุปโภคบริโภค การชําระค่าปรับ เป็นต้น
รัฐมนตรีประจําสํานักนายกรัฐมนตรี กล่าวว่า ตามที่รัฐบาลได้กําหนดไว้ในยุทธศาสตร์ชาติ 20 ปี เรื่องการบริการประชาชนและประสิทธิภาพภาครัฐ (พ.ศ.2561 - 2580) ในด้านการพัฒนาการให้บริการภาครัฐผ่านการนําเทคโนโลยีดิจิทัลมาประยุกต์ใช้ตั้งแต่ต้นจนจบกระบวนการ รัฐบาลให้จึงให้ความสําคัญในการขับเคลื่อนการพัฒนาภาครัฐสู่การเป็น “รัฐบาลดิจิทัล” ก้าวข้ามขีดจํากัดการบริการภาครัฐที่จะเพิ่มความสะดวกให้ภาคประชาชนและภาคเอกชน จากแบบแอนะล็อกสู่บริการภาครัฐแบบเบ็ดเสร็จ ครบวงจร ณ จุดเดียว หรือ One Stop Service (OSS) เพื่อลดภาระค่าใช้จ่ายของประชาชน ลดขั้นตอนที่ยุ่งยาก ลดข้อจํากัดที่เป็นปัญหาอุปสรรคต่อการทําธุรกิจและการดํารงชีวิตของประชาชน
ด้าน พลเอก อกนิษฐ์ฯ กล่าวว่า รู้สึกยินดีที่รัฐบาลให้ความสนใจและผลักดันการบริการประชาชนเบ็ดเสร็จในจุดเดียวได้สําเร็จ สําหรับหน้าที่และอํานาจของวุฒิสภา คือ การติดตาม เร่งรัดนโยบายการปฏิรูปประเทศ ตามรัฐธรรมนูญ มาตรา 270 ซึ่งจากการติดตามและเสนอแนะ พบว่าวันนี้เป็นก้าวแรกของความสําเร็จที่จะทําให้การบริการประชาชนแบบเบ็ดเสร็จบรรลุตามวัตถุประสงค์ และสามารถพัฒนาสู่การเป็นรัฐบาลดิจิทัลในอนาคตได้ ทั้งนี้ประโยชน์สูงสุดต้องเกิดขึ้นกับประชาชน ให้สามารถเข้าถึงบริการภาครัฐได้อย่างสะดวก รวดเร็ว และไม่ยุ่งยาก
รัฐบาลไทย-ข่าวทำเนียบรัฐบาล-ไทยพร้อมเป็นเจ้าภาพ "การประชุมเอเปคปี 65" (APEC 2022) ภายใต้แนวคิด "เปิดกว้างสร้างสัมพันธ์ เชื่อมโยงกัน สู่สมดุล" (Open. Connect. Balance.)
วันจันทร์ที่ 24 มกราคม 2565
ไทยพร้อมเป็นเจ้าภาพ "การประชุมเอเปคปี 65" (APEC 2022) ภายใต้แนวคิด "เปิดกว้างสร้างสัมพันธ์ เชื่อมโยงกัน สู่สมดุล" (Open. Connect. Balance.)
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า ไทยพร้อมเป็นเจ้าภาพการประชุมเอเปคในปี 2565 (APEC 2022) ซึ่งดําเนินการจัดการประชุมภายใต้แนวคิด "เปิดกว้างสร้างสัมพันธ์ เชื่อมโยงกัน สู่สมดุล" (Open. Connect. Balance.) ที่สอดคล้องกับสถานการณ์ในเวทีระหว่างประเทศ
.
โดยนายกฯ พร้อมนําเสนอบทบาทของไทยในเวทีการประชุมดังกล่าว ด้วย 3 ประเด็นหลัก ประกอบด้วย
.
Open : เปิดกว้างสร้างสัมพันธ์ต่อทุกโอกาส สร้างโอกาสด้านการค้าการลงทุนในทุกมิติ รวมทั้งวางแผนเศรษฐกิจในอนาคตจากบทเรียนสถานการณ์โควิด-19
.
Connect : ฟื้นฟูความเชื่อมโยงในทุกมิติ เน้นการฟื้นฟูด้านการเดินทาง การท่องเที่ยว และความสะดวกด้านการค้า การลงทุน
.
Balance : สร้างสมดุลในทุกแง่มุม ส่งเสริมการพัฒนาด้านเศรษฐกิจ สิ่งแวดล้อม และสังคมให้เติบโตอย่างแข็งแกร่ง ครอบคลุม ยั่งยืน ภายใต้โมเดลเศรษฐกิจชีวภาพ - เศรษฐกิจหมุนเวียน - เศรษฐกิจสีเขียว (BCG Economy Model)
.
รัฐบาลขอเชิญชวนประชาชนไทย ร่วมกันเป็นเจ้าภาพการประชุมเอเปคของไทย และติดตามภารกิจสําคัญ ๆ ของรัฐบาลที่จะเกิดขึ้นในปีนี้
.
อ่านเพิ่มเติม คลิกhttps://www.thaigov.go.th/news/contents/details/50778
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-‘นายก’ ห่วงแรงงานไทย ส่ง ‘รมว.เฮ้ง’ เยี่ยมให้กำลังใจ ขยายตลาดภาคบริการในยูเออี
วันอังคารที่ 7 ธันวาคม 2564
‘นายก’ ห่วงแรงงานไทย ส่ง ‘รมว.เฮ้ง’ เยี่ยมให้กําลังใจ ขยายตลาดภาคบริการในยูเออี
...
เมื่อวันที่ 7 ธันวาคม 2564 เวลา 17.00 น. นายสุชาติ ชมกลิ่น รัฐมนตรีว่าการกระทรวงแรงงาน พบปะนายจ้างและตรวจเยี่ยมแรงงานไทยที่ทํางานด้านบริการ ณ ชั้น 5 โรงแรม Anatara Mangroves ในโอกาสเดินทางเยือนประเทศสหรัฐอาหรับเอมิเรตส์ โดยมี Mr.Khaled Sharabassy, General Manager ให้การต้อนรับ พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน นางปลิดา ร่วมคํา อัครราชทูตที่ปรึกษา (ฝ่ายแรงงาน) พร้อมด้วยผู้บริหารระดับสูงกระทรวงแรงงาน เข้าร่วมด้วย สําหรับแรงงานไทยที่ไปทํางานด้านบริการในโรงแรมดังกล่าว เป็นการจ้างตรงและเดินทางผ่านกรมการจัดหางาน 12 คน อยู่ในส่วนการต้อนรับของโรงแรม 5 คน ร้านอาหารแม่โขง 4 คน และอนันตราสปา 3 คน ปัจจุบันมีความต้องการแรงงานไทยประมาณ 6-8 คน ในส่วนของโรงแรม ร้านอาหารและสปา พร้อมหารือกับผู้ประกอบการเพื่อขยายตลาดแรงงานในภาคบริการด้วย
นายสุชาติ กล่าวว่า รัฐบาลไทยและกระทรวงแรงงานมีความห่วงใยแรงงานไทย แม้ว่าจะเป็นแรงงานไทยที่ทํางานในต่างประเทศก็ตาม แรงงานไทยที่ทํางานในต่างประเทศถือว่ามีความสําคัญ เนื่องจากแต่ละปีมีรายได้ส่งกลับประเทศไทยเพื่อพัฒนาประเทศประมาณปีละ 200,000 ล้านบาท กระทรวงแรงงานได้มีการก่อตั้งสํานักงานแรงงานไทยในต่างประเทศ 12 แห่งทั่วโลก และฝ่ายแรงงาน ณ กรุงอาบูดาบี คือหนึ่งในสํานักงานแรงงานไทยในต่างประเทศ ที่มีหน้าที่ช่วยแรงงานไทยดูแลผลประโยชน์ในการจ้างงาน ป้องกันการถูกเอารัดเอาเปรียบ และช่วยเรียกร้องสิทธิประโยชน์ กรณีลูกจ้างไม่ได้รับความเป็นธรรม
“การเดินทางมาเยี่ยมแรงงานไทยในประเทศสหรัฐอาหรับเอมิเรตส์ในครั้งนี้ เพื่อต้องการพบปะพูดคุยกับแรงงานไทยที่จากบ้านมาทํางานต่างแดน สอบถามสารทุกข์สุกดิบ พร้อมส่งกําลังใจและความห่วงใยจากท่านรองนายก พลเอก ประวิตร วงศ์สุวรรณ รวมถึงท่านนายก พลเอก ประยุทธ์ จันทร์โอชา ที่มีความห่วงใย และกําชับมอบหมายให้มาสอบถามพูดคุยกับทุกท่านด้วยตัวเอง”นายสุชาติ กล่าวในท้ายสุด
นางสาวลลิตา พลอยโต Guest Service Agent หนึ่งในพนักงานต้อนรับส่วนหน้าของโรงแรม Anatara Mangroves ที่เมืองอาบูดาบี สหรัฐอาหรับเอมิเรตส์ กล่าวถึงคนไทยที่สนใจจะเดินทางไปทํางานในต่างประเทศ ขอให้เดินทางไปอย่างถูกต้องตามกฎหมายจะได้รับการคุ้มครอง และขอให้ตั้งใจ ขยันทํางาน เพื่อจะได้นําความรู้ ประสบการณ์ และนํารายได้ไปดูแลครอบครัว
นางสาวผกาวดี น้อยต้อย Guest Service Agent อีกหนึ่งพนักงานต้อนรับส่วนหน้าของ โรงแรม Anatara Mangroves ที่เมืองอาบูดาบี สหรัฐอาหรับเอมิเรตส์ กล่าวถึงคนไทยที่สนใจจะไปทํางานในต่างประเทศ ในปัจจุบันมีหลายวิธีที่จะเดินทางไปอย่างถูกต้อง ซึ่งไม่ได้เป็นเรื่องยาก หากดําเนินการตามขั้นตอนที่ถูกต้องตามกฎหมาย ซึ่งเกิดจากความมุ่งมั่น ตั้งใจที่จะไปทํางานจริง ๆ
รัฐบาลไทย-ข่าวทำเนียบรัฐบาล-"ปลัดกลาโหมแถลงเจตนารมณ์และการปฏิบัติงานในปีงบประมาณ ๒๕๖๕"
วันพุธที่ 6 ตุลาคม 2564
"ปลัดกลาโหมแถลงเจตนารมณ์และการปฏิบัติงานในปีงบประมาณ ๒๕๖๕"
เน้นย้ําทุกหน่วยทํางานด้วยความสามัคคี มองประโยชน์ร่วมกัน คิดร่วมกัน และทําร่วมกัน ยึดมั่นในคุณธรรม เพื่อประโยชน์แก่ประเทศชาติและประชาชนในทุกโอกาส
ในวันอังคารที่ ๕ ตุลาคม ๒๕๖๔ เวลา ๑๓.๓๐ น. พล.อ.วรเกียรติ รัตนานนท์ ปลัดกระทรวงกลาโหม ได้แถลงเจตนารมณ์และแนวทางการปฏิบัติงานของสํานักงานปลัดกระทรวงกลาโหม ต่อนายทหารชั้นผู้ใหญ่ซึ่งเป็นระดับหัวหน้าหน่วย โดยมุ่งเน้นการสานต่องานที่ปลัดกระทรวงกลาโหมท่านก่อน (พลเอกณัฐ อินทรเจริญ)ได้ริเริ่มไว้ตลอด ๓ ปีที่ผ่านมาให้เป็นแนวทางเดียวกัน ซึ่งในปีที่ผ่านมาได้มุ่งเน้นการเสริมสร้างหน่วยและกําลังพล โดยเฉพาะการแลกเปลี่ยนข้อมูลระหว่างหน่วย เพื่อให้การทํางานมีเอกภาพ ข้อมูลเป็นที่น่าเชื่อถือทั้งภายในและภายนอกกระทรวงกลาโหม
ทั้งนี้ ในปีงบประมาณ ๒๕๖๕ ซึ่งเป็นปีสุดท้ายในห้วงแรกของยุทธศาสตร์ชาติและการปรับตัวของส่วนราชการ สํานักงานปลัดกระทรวงกลาโหมจึงได้แบ่งหน้าที่ความรับผิดชอบเป็น ๘ กลุ่มงาน ได้แก่ ด้านพิทักษ์รักษาเทิดทูนสถาบันพระมหากษัตริย์และการปฏิบัติตามพระราชประสงค์ ด้านยุทธการการข่าว การต่างประเทศ และจังหวัดชายแดนใต้ ด้านกําลังพล สวัสดิการ ด้านการบริหารจัดการ (ด้านงบประมาณ) ด้านที่ดินและสิ่งก่อสร้าง ด้านอุตสาหกรรมป้องกันประเทศ ด้านเทคโนโลยีสารสนเทศและไซเบอร์ ด้านการพัฒนาประเทศและช่วยเหลือประชาชน
ซึ่งทั้ง ๘ กลุ่มงานจะจัดทํางบประมาณร่วมกัน ทํางานเชื่อมโยงกันแต่ไม่ซ้ําซ้อน โดยปลัดกระทรวงกลาโหมยังได้เน้นย้ําขอให้ทุกหน่วยทํางานด้วยความสามัคคีกัน มองประโยชน์ร่วมกัน คิดร่วมกัน และทําร่วมกัน ยึดมั่นในคุณธรรม เพื่อประโยชน์แก่ประเทศชาติและประชาชนในทุกโอกาส และเตรียมการก้าวสู่ปี ๒๕๖๖ - ๒๕๗๐ ซึ่งเป็นห้วงที่สองของยุทธศาสตร์ชาติเพื่อความมั่นคง มั่งคั่ง ยั่งยืนของประเทศชาติและประชาชนภายในปี ๒๕๘๐ ต่อไป
รัฐบาลไทย-ข่าวทำเนียบรัฐบาล-สธ. ยืนยัน ศูนย์ฉีดวัคซีนกลางบางซื่อ ไม่มีการเรียกรับเงินทุกกรณี
วันพุธที่ 4 สิงหาคม 2564
สธ. ยืนยัน ศูนย์ฉีดวัคซีนกลางบางซื่อ ไม่มีการเรียกรับเงินทุกกรณี
....
ศูนย์ฉีดวัคซีนกลางบางซื่อ มีสถาบันโรคผิวหนัง กรมการแพทย์ เป็นหน่วยงานหลักในการดําเนินการ ยืนยัน ไม่มีการเรียกรับเงินในทุกกรณี และเร่งแก้ปัญหาทุจริตในการลงทะเบียนฉีดวัคซีนโควิด-19 ดังนี้
.
1. ยกเลิกนัดล่วงหน้าที่ผิดปกติ ซึ่งตรวจพบระหว่างวันที่ 28 – 31 ก.ค. ทั้งหมด
2. ยกเลิก Login-User เดิมทั้งหมด และให้สิทธิในการแก้ไขข้อมูลแก่เจ้าหน้าที่ไอที ของกรมการแพทย์และสถาบันโรคผิวหนังเท่านั้น
3. ปิดระบบทําการทั้งหมดในช่วงกลางคืน เพื่อป้องกันการ vpn เข้ามาทําการนอกเวลา
4. ตรวจสอบข้อมูลความผิดปกติของการนัดล่วงหน้า และการนําเข้าข้อมูลอย่างต่อเนื่อง โดยขณะนี้ได้ยกเลิกการนัดผิดปกติเพิ่มเติมไปถึงวันที่ 8 ส.ค.64 แล้ว
.
จากการสอบสวน พบว่า เกิดการนัดหมายแบบทุจริตจาก 19 User Login ในกลุ่มจิตอาสา โดยมีเรียกเก็บเงินในอัตรา 400 – 1,200 บาทต่อคิว ซึ่งทางศูนย์ฯ ได้แจ้งความต่อตํารวจ สน.นพวงศ์ แล้ว อยู่ในขั้นตอนดําเนินการตามกฎหมายครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทย-กัมพูชา ผนึกกำลังปราบแก๊ง Call Center
วันจันทร์ที่ 11 กรกฎาคม 2565
ไทย-กัมพูชา ผนึกกําลังปราบแก๊ง Call Center
วันจันทร์ที่ 11 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งปราบปรามแก๊ง Call Center และ Hybrid Scam ข้ามชาติอย่างจริงจัง โดยลงนามในบันทึกความเข้าใจระหว่างไทยกับกัมพูชาในวันนี้(11ก.ค.65) เพื่อกําหนดกรอบความร่วมมือให้เจ้าหน้าที่สามารถดําเนินการปราบปรามผู้กระทําความผิดได้อย่างเหมาะสมและสอดคล้องกับกฎหมายภายในของทั้ง 2 ประเทศ เกิดการแลกเปลี่ยนองค์ความรู้ ความเชี่ยวชาญเชิงเทคนิค และแนวปฏิบัติที่เป็นเลิศในการปราบปรามแก๊ง Call Center และ Hybrid Scam แต่งตั้งผู้ประสานงานเพื่ออํานวยความสะดวกในการสืบหาหลักฐานและขยายการสืบสวนเพื่อให้ได้ตัวผู้กระทําความผิดในทั้งไทยและกัมพูชา ตั้งคณะทํางานร่วมระหว่างเจ้าหน้าที่ผู้เกี่ยวข้องของทั้ง 2 ประเทศ จนถึงประสานงานและอํานวยความสะดวกในการส่งผู้ร้ายข้ามแดน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดเกษตรฯ เปิดงานโครงการส่งเสริมไหมอุตสาหกรรมรังเหลือง
วันพุธที่ 17 สิงหาคม 2565
ปลัดเกษตรฯ เปิดงานโครงการส่งเสริมไหมอุตสาหกรรมรังเหลือง
โชว์ผลงานตามนโยบายตลาดนําการผลิต ชู "น่านโมเดล" พร้อมเดินหน้าต่อ ขยายผลทั่วทุกพื้นที่
(17 ส.ค. 2565) ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานเปิดงานโครงการส่งเสริมไหมอุตสาหกรรมรังเหลือง ตามนโยบายตลาดนําการผลิต "น่านโมเดล" โดยมีนายปราโมทย์ ยาใจ อธิบดี กรมหม่อนไหม ผู้บริหารกระทรวงเกษตรและสหกรณ์ ข้าราชการ ตลอดจนประชาชน เข้าร่วม ณ ลานเอนกประสงค์บ้านหนองแดงใหม่ ตําบลหนองแดง อําเภอแม่จริม จังหวัดน่าน ว่า กระทรวงเกษตรและสหกรณ์ ได้ขับเคลื่อนนโยบายตลาดนําการผลิตมาอย่างต่อเนื่อง ตามแนวคิดการบริหารจัดการสินค้าเกษตรแบบใหม่ ให้เกษตรกรมีรายได้ที่แน่นอน มีความมั่นคงในการประกอบอาชีพ โดยให้หน่วยงานในส่วนกลางและส่วนภูมิภาคบูรณาการการทํางานร่วมกัน และแสวงหาความร่วมมือจากภาคีเครือข่าย โดยเฉพาะภาคเอกชน ประสานข้อมูลความต้องการด้านการตลาดจับคู่กับภาคการผลิตของเกษตรกร เพื่อวางแผนการผลิตทั้งในเชิงปริมาณและคุณภาพ ลดปัญหาทั้งกรณีสินค้าเกษตรล้นตลาดและไม่เพียงพอ ซึ่งกรมหม่อนไหมได้ขานรับนโยบายดังกล่าว ด้วยการแสวงหาความร่วมมือกับภาคเอกชน ร่วมกันวางแผนการผลิตรังไหมให้ได้มาตรฐานตามความต้องการของตลาด เป็นการสร้างความมั่นคงทางด้านอาชีพและรายได้ให้กับเกษตรกร ลดการนําเข้าเส้นไหมจากต่างประเทศ ลดการบุกรุกทําลายป่า เพิ่มพื้นที่สีเขียว สามารถแก้ไขปัญหาทั้งด้านเศรษฐกิจ สังคมและสิ่งแวดล้อม
สําหรับ ปัญหาสําคัญของภาคเกษตร คือ การผลิตสินค้าแล้วไม่มีตลาดรองรับ สินค้าไม่ได้มาตรฐาน ราคาสินค้าเกษตรตกต่ํา ผลผลิตล้นตลาด ด้วยเหตุนี้นโยบาย “ตลาดนําการผลิต” จึงเป็นแนวทางที่เกษตรกร สามารถวางแผนการผลิต เพื่อตอบสนองกับความต้องการของตลาด โดยมีภาคเอกชนที่เกี่ยวข้องมาบูรณาการร่วมกัน
ศูนย์หม่อนไหมเฉลิมพระเกียรติฯ น่าน ได้ดําเนินการปรับเปลี่ยนแนวคิด และวิธีการปลูกพืชของเกษตรกร โดยยึดแนวนโยบาย “ตลาดนําการผลิต” ของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มาปฏิบัติ โดยได้แสวงหาความร่วมมือจากภาคเอกชน ได้แก่ บริษัท จุลไหมไทย จํากัด ซึ่งจากข้อมูลการผลิต พบว่า บริษัท มีความต้องการผลผลิตรังไหมปีละ 5,000 ตัน แต่เกษตรกรสามารถผลิตได้เพียงปีละ 2,000 ตัน ซึ่งจากโอกาสทางด้านการตลาดดังกล่าว จึงได้วางแผนการผลิตร่วมกันทั้งในเชิงปริมาณและคุณภาพ ดําเนินการส่งเสริมและสนับสนุนให้เกษตรกรในพื้นที่ปรับเปลี่ยนมาปลูกหม่อนเลี้ยงไหม ทดแทนข้าวโพดเลี้ยงสัตว์ ซึ่งมีความเสี่ยงด้านผลผลิตและราคา รวมถึงการบุกรุกทําลายป่า ซึ่งการปลูกหม่อนเลี้ยงไหมใช้พื้นที่น้อย ปลูกครั้งเดียวสามารถเก็บเกี่ยวได้หลายสิบปี และที่สําคัญได้สร้างความเข้มแข็งให้กลุ่มเกษตรกร โดยดําเนินการทําข้อตกลงซื้อขายรังไหมในระบบเกษตรพันธสัญญาร่วมกับเกษตรกรในการรับซื้อรังไหมที่เป็นระบบและเป็นธรรมทั้ง 2 ฝ่าย สร้างความไว้วางใจกัน และความร่วมมือในการพัฒนาศักยภาพการผลิต เพิ่มประสิทธิภาพในการผลิตอย่างยั่งยืน ซึ่งเป็นการบูรณาการ การทํางานระหว่างภาครัฐ ภาคเอกชน ภาคประชาสังคม และกลุ่มเกษตรกรในพื้นที่
ทั้งนี้ ผลการดําเนินการ ในปี 2564 มีเกษตรกรปลูกหม่อนเลี้ยงไหมอุตสาหกรรมรังเหลือง จํานวน 305 ราย ได้ผลผลิตรังไหมรวม 58.3 ตัน สร้างรายได้ให้แก่เกษตรกร เป็นเงิน 9,075,530 บาท สําหรับในปี 2565 คาดการณ์ผลผลิตรังไหมประมาณ 60 ตัน และสร้างรายได้ให้แก่เกษตรกรไม่น้อยกว่า 10 ล้านบาท และจะขยายผลไปยังพื้นที่ใกล้เคียงและพื้นที่อื่น ๆ ต่อไป
รัฐบาลไทย-ข่าวทำเนียบรัฐบาล-กรมการขนส่งทางบก แสดงความห่วงใยและเข้าใจถึงผลกระทบจากราคาพลังงาน
วันอังคารที่ 8 กุมภาพันธ์ 2565
กรมการขนส่งทางบก แสดงความห่วงใยและเข้าใจถึงผลกระทบจากราคาพลังงาน
ขอให้ผู้ประกอบการขนส่งสินค้า ผู้ขับรถบรรทุก และผู้ขับรถแท็กซี่ แสดงออกอย่างเหมาะสมภายใต้ขอบเขตของกฎหมาย หลีกเลี่ยงการกระทําที่จะสร้างความเดือดร้อนให้กับประชาชนที่สัญจรผ่านในเส้นทาง
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยถึงกรณีสหพันธ์การขนส่งทางบกแห่งประเทศไทย เรียกร้องกรณีราคาน้ํามันดีเซลปรับเพิ่มขึ้น พร้อมประกาศรวมตัวรถบรรทุกที่หน้ากระทรวงพลังงาน นั้น กรมการขนส่งทางบก (ขบ.) ซึ่งมีหน้าที่ในการกํากับดูแลผู้ประกอบการขนส่งสินค้า มีความห่วงใยและเข้าใจถึงผลกระทบของผู้ประกอบการขนส่งสินค้าที่ได้รับผลกระทบตั้งแต่สถานการณ์การแพร่ระบาดของโรคติดเชื้อไวรัส COVID-19 รวมถึงราคาน้ํามันซึ่งเป็นต้นทุนสําคัญของผู้ประกอบการขนส่งสินค้า อย่างไรก็ตาม ที่ผ่านมารัฐบาลและกระทรวงพลังงานได้มีการพิจารณาแนวทางในการลดผลกระทบ เช่น การใช้เงินกองทุนน้ํามันเชื้อเพลิงเข้ามาช่วยเหลือประชาชนและผู้ประกอบการขนส่งด้วยการตรึงราคาน้ํามันดีเซลเพื่อลดผลกระทบ ทั้งนี้ ขบ. ขอแสดงความห่วงใย ขอให้ผู้ประกอบการขนส่ง ผู้ขับรถบรรทุก แสดงออกอย่างเหมาะสมภายใต้ขอบเขตของกฎหมาย และหลีกเลี่ยงการกระทําที่จะสร้างความเดือดร้อนให้กับประชาชนที่สัญจรผ่านในเส้นทาง
อธิบดีกรมการขนส่งทางบก กล่าวเพิ่มเติมว่า ในส่วนของสมาคมการค้าเครือข่ายแท็กซี่ไทย ที่ได้นํารถแท็กซี่จํานวนหนึ่งเข้าร่วมกับกลุ่มรถบรรทุก เพื่อขอให้กระทรวงพลังงานพิจารณาปรับลดราคาก๊าซ NGV ขอให้แสดงออกภายใต้ขอบเขตของกฎหมายเช่นเดียวกัน โดยที่ผ่านมา ขบ. ได้มีมาตรการช่วยเหลือผู้ขับรถแท็กซี่ โดยเน้นไปที่การลดต้นทุน เพิ่มรายได้ เช่น การอนุญาตให้ใช้เทคโนโลยีทางเลือกอื่นติดตามรถแทน GPS และได้พัฒนา Application เรียกใช้บริการรถแท็กซี่ อนุญาตให้มีการติดตั้งสื่อโฆษณาบนแท็กซี่ และได้ขยายอายุแท็กซี่จาก 9 ปี เป็น 12 ปี รวมไปถึงการช่วยเหลือกลุ่มอาชีพผู้ขับรถแท็กซี่ และรถจักรยานยนต์สาธารณะ ที่มีอายุเกิน 65 ปี ซึ่งได้รับผลกระทบจากโรคติดเชื้อไวรัส COVID-19 ทั้งนี้ ขบ. ได้ส่งผู้ตรวจการสังเกตการณ์สถานการณ์ในพื้นที่อย่างใกล้ชิด เพื่อเฝ้าระวังไม่ให้มีการกระทําฝ่าฝืนกฎหมายแล้ว และจะเร่งทําความเข้าใจกับผู้ประกอบการขนส่งและผู้ให้บริการรถโดยสารสาธารณะต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งผลักดันร่างกฎหมาย JSOC หลังครม.เห็นชอบส่งให้กฤษฎีกาพิจารณาแล้ว เผยมีความเห็นจากโลกออนไลน์หลากหลาย ต้องหาจุดกลางอธิบายข้อดีให้ได้ เชื่อช่วยเติมเต็มภาพ- สร้างความปลอดภัยให้สังคม
วันจันทร์ที่ 30 สิงหาคม 2564
รัฐมนตรีว่าการกระทรวงยุติธรรม เร่งผลักดันร่างกฎหมาย JSOC หลังครม.เห็นชอบส่งให้กฤษฎีกาพิจารณาแล้ว เผยมีความเห็นจากโลกออนไลน์หลากหลาย ต้องหาจุดกลางอธิบายข้อดีให้ได้ เชื่อช่วยเติมเต็มภาพ- สร้างความปลอดภัยให้สังคม
รัฐมนตรีว่าการกระทรวงยุติธรรม เร่งผลักดันร่างกฎหมาย JSOC หลังครม.เห็นชอบส่งให้กฤษฎีกาพิจารณาแล้ว เผยมีความเห็นจากโลกออนไลน์หลากหลาย ต้องหาจุดกลางอธิบายข้อดีให้ได้ เชื่อช่วยเติมเต็มภาพ- สร้างความปลอดภัยให้สังคม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้า ร่างพระราชบัญญัติป้องกันการกระทําความผิดซ้ําของผู้กระทําความผิดอุกฉกรรจ์ที่ใช้ความรุนแรง พ.ศ....ว่า กระทรวงยุติธรรมได้มีการประชาสัมพันธ์ร่างกฎหมายฉบับนี้อย่างต่อเนื่อง โดยความคืบหน้าล่าสุด ได้ส่งร่างพ.ร.บ. ให้คณะรัฐมนตรี (ครม.) พิจารณาเรียบร้อยแล้ว และทาง ครม. ได้ส่งต่อให้สํานักงานคณะกรรมการกฤษฎีกาพิจารณา โดยที่ผ่านมากระทรวงยุติธรรมมีการเปิดรับฟังความคิดเห็นในโลกออนไลน์ แต่เนื่องจากกฎหมาย JSOC เป็นเรื่องใหม่ จึงมีความเห็นที่หลากหลาย โดยแบ่งเป็นส่วนที่เห็นด้วย เพราะทําให้สังคมเกิดความระมัดระวัง ทําให้เกิดความปลอดภัยมากขึ้น และอีกส่วนหนึ่งที่ไม่เห็นด้วย อยากให้ผู้กระทําผิดได้รับการลงโทษติดคุกตลอดชีวิตหรือมีโทษประหารชีวิต บางคนก็เห็นว่าควรให้ผู้กระทําผิดติดคุกยาว ไม่ควรมีการลดโทษ
นายสมศักดิ์ กล่าวว่า เรื่องการไม่ลดโทษหรือจําคุกยาวอาจจะเป็นเรื่องยาก เพราะกระทบกับเรื่องของสิทธิเสรีภาพ เพราะผู้ต้องขังทุกคนจะมีสิทธิประโยชน์ เมื่อเข้าสู่เรือนจําจะมีการดูความประพฤติ หากปฏิบัติตัวดีก็จะได้ลําดับชั้นนักโทษ ซึ่งในแต่ละชั้นก็จะมีการให้สะสมวันลดโทษ และเมื่อถึงเวลาจะมีคณะกรรมการพิจารณาว่าสมควรที่จะได้รับการลดโทษหรือไม่ ซึ่งก็ขึ้นอยู่กับการพิจารณาความเหมาะสมของคณะกรรมการ เราจึงต้องหาจุดกลาง พยายามอธิบายข้อดีของร่างกฎหมายฉบับนี้ให้ได้ และเราจะพยายามผลักดันร่างกฎหมายออกมาให้สําเร็จโดยเร็ว เพราะต้องการให้สังคมเกิดความปลอดภัยมากขึ้น ป้องกันการกระทําผิดซ้ําของผู้ที่เคยกระทําความผิด กระทรวงยุติธรรม อยู่ระหว่างการขับเคลื่อนบังคับใช้กฎหมายดังกล่าวอย่างเป็นรูปธรรม เชื่อว่า เมื่อกฎหมายฉบับนี้มีผลบังคับใช้แล้ว จะมาช่วยเติมเต็มภาพลักษณ์ของกระบวนการยุติธรรม ให้มีความสมบูรณ์ยิ่งขึ้นและก็จะสร้างความปลอดภัยในด้านชีวิตและทรัพย์สิน ตลอดจนสร้างความเชื่อมั่นให้แก่ประชาชนและสร้างภาพลักษณ์ให้แก่ประเทศไทยอีกทางหนึ่งด้วย
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) เปิดเผยช่วง 2 เดือนที่ผ่านมา มีปริมาณเที่ยวบินเพิ่มขึ้น 10% รับเปิดประเทศ ลุ้นผู้โดยสารฟื้นตัวต่อเนื่อง
วันพฤหัสบดีที่ 9 ธันวาคม 2564
บริษัท ท่าอากาศยานไทย จํากัด (มหาชน) เปิดเผยช่วง 2 เดือนที่ผ่านมา มีปริมาณเที่ยวบินเพิ่มขึ้น 10% รับเปิดประเทศ ลุ้นผู้โดยสารฟื้นตัวต่อเนื่อง
...
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม เปิดเผยว่า นโยบายเปิดประเทศต้อนรับนักท่องเที่ยว เมื่อวันที่ 1 พฤศจิกายน 2564 ที่ผ่านมา ส่งผลให้แนวโน้มการเดินทางเริ่มทยอยฟื้นตัวอย่างมีนัยยะสําคัญ จากข้อมูลสถิติตารางการบิน (Slot) ช่วงระหว่างวันที่ 1 พฤศจิกายน - 31 ธันวาคม 2564 พบว่า ทอท. มียอดจองตารางการบินระหว่างประเทศเพิ่มขึ้น 10% รวม 1,518 เที่ยวบิน โดยมี Slot ที่ได้รับการยืนยันแล้วทั้งสิ้น 17,132 เที่ยวบิน เพิ่มจากยอดจอง Slot เดิมอยู่ที่ 15,614 เที่ยวบิน สะท้อนความต้องการเดินทางในฤดูกาลท่องเที่ยว (High season) ที่มีแนวโน้มเพิ่มสูงขึ้นในช่วงสิ้นปี โดย ทอท. พบว่าในเดือนธันวาคมมียอดการยืนยัน Slot เพิ่มขึ้นราว 24% เมื่อเทียบกับเดือนพฤศจิกายน แบ่งเป็น Slot ที่ได้รับการยืนยันในเดือนพฤศจิกายน มีจํานวน 7,649 เที่ยวบินและ Slot ที่ได้รับการยืนยันในเดือนธันวาคม จํานวน 9,483 เที่ยวบิน สอดคล้องกับปริมาณเที่ยวบินที่เริ่มฟื้นตัวได้อย่างต่อเนื่อง จากข้อมูลสถิติเที่ยวบินในช่วงสัปดาห์แรกของเดือนนี้ ระหว่างวันที่ 1 - 8 ธันวาคม 2564 มีปริมาณเที่ยวบินทั้งหมด 2,159 เที่ยวบิน คิดเป็น 270 เที่ยวบิน/วัน เพิ่มขึ้น 7.6% เมื่อเปรียบเทียบกับค่าเฉลี่ยในเดือนพฤศจิกายนซึ่งอยู่ที่ประมาณ 251 เที่ยวบิน/วัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม อวยพรปีใหม่ไทย ขอให้สมหวังทุกอย่าง - ปราศจากโรคภัย เดินทางปลอดภัยไร้อุบัติเหตุ มีความสุขกับครอบครัว เตือนเมาไม่ขับ
วันพุธที่ 13 เมษายน 2565
รัฐมนตรีว่าการกระทรวงยุติธรรม อวยพรปีใหม่ไทย ขอให้สมหวังทุกอย่าง - ปราศจากโรคภัย เดินทางปลอดภัยไร้อุบัติเหตุ มีความสุขกับครอบครัว เตือนเมาไม่ขับ
รัฐมนตรีว่าการกระทรวงยุติธรรม อวยพรปีใหม่ไทย ขอให้สมหวังทุกอย่าง - ปราศจากโรคภัย เดินทางปลอดภัยไร้อุบัติเหตุ มีความสุขกับครอบครัว เตือนเมาไม่ขับ พร้อมขอประชาชนช่วยเป็นหูเป็นตาแจ้งเบาะแสยาเสพติด เผยยึดทรัพย์เครือข่ายได้แล้ว 3,188 ล้านบาท
วันที่ 13 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวอวยพรเนื่องในโอกาสเทศกาลสงกรานต์ว่า ในโอกาสวาระดิถีขึ้นปีใหม่ไทย ตนขอให้พี่น้องประชาชน สุขกาย สบายใจ ปราศจากทุกข์โศก โรคภัยทั้งหลายทั้งปวง และขอให้เป็นปีแห่งความสมหวังทุกสิ่งอย่าง และขอให้การเดินทางเป็นไปด้วยความปลอดภัย ไร้อุบัติเหตุ ซึ่งช่วงเทศกาลสงกรานต์ ถือเป็นช่วงเวลาแห่งความสุข ที่หลายครอบครัว ได้ใช้โอกาสนี้ พบเจอกันพร้อมหน้าพร้อมตา ตนก็ขอให้ใช้ช่วงเวลาดีๆ อย่างมีความสุข แต่ก็อย่าการ์ดตก ทุกคนต้องหมั่นดูแลตัวเองและคนที่เรารัก ด้วยการสวมใส่หน้ากากอนามัยให้ปลอดภัยจากโควิด-19 ด้วย อีกเรื่องที่ตนขอเน้นย้ําคือ การเมาไม่ขับ และได้ให้หน่วยงานในกระทรวงช่วยกันรณรงค์ลดอุบัติเหตุทางถนน ที่มาจากสาเหตุการเมาแล้วขับ ตนขอเตือนว่าถ้าใครยังเมาแล้วขับจะถูกจับติดกําไลอีเอ็ม คุมความประพฤติ
“ถึงแม้จะเป็นช่วงวันหยุดยาว แต่ผมไม่หยุดที่จะคิดนโยบาย ที่จะทําให้ประชาชนเข้าถึงความยุติธรรมได้อย่างทั่วถึง เป็นที่พึ่งพิงของประชาชน และช่วยรักษาสิทธิที่จะได้รับ ทั้งเงินเยียวยา การช่วยไกล่เกลี่ยหนี้ กองทุนยุติธรรม รวมถึงช่วงนี้ ผมขอฝากพี่น้องประชาชน อย่ารับฝากของจากคนแปลกหน้าในระหว่างเดินทางเพราะอาจเป็นยาเสพติด และอยากให้ทุกคนช่วยกันเป็นหูเป็นตา หากพบบุคคลที่มีพฤติการณ์เกี่ยวข้องกับยาเสพติด สามารถแจ้งมาได้ที่ สายด่วน ป.ป.ส. โทร 1386 สถิติจับกุมคดียาเสพติด และยึดอายัดทรัพย์สินคดียาเสพติด ปี 2565 ในช่วง 6 เดือนแรก ตั้งแต่ เดือน ต.ค. 2564 ถึงปัจจุบัน มี 136,224 คดี ผู้ต้องหา 140,111 ราย ยึดยาบ้าได้ 267 ล้านเม็ด ไอซ์ 7,255 กิโลกรัม เฮโรอีน 368 กิโลกรัม ยึดทรัพย์ได้ 3,188 ล้านบาท คิดเป็น 31.88% ของเป้าหมายที่ตั้งไว้ที่ 10,000 ล้านบาท" นายสมศักดิ์ กล่าว
รัฐบาลไทย-ข่าวทำเนียบรัฐบาล-สงกรานต์วิถีไทย สืบสานวัฒนธรรมไทย เน้นเรื่องวัฒนธรรม ประเพณี การท่องเที่ยวและสุขภาพ
วันเสาร์ที่ 16 เมษายน 2565
สงกรานต์วิถีไทย สืบสานวัฒนธรรมไทย เน้นเรื่องวัฒนธรรม ประเพณี การท่องเที่ยวและสุขภาพ
สงกรานต์วิถีไทย สืบสานวัฒนธรรมไทย เน้นเรื่องวัฒนธรรม ประเพณี การท่องเที่ยวและสุขภาพ
สงกรานต์วิถีไทย สืบสานวัฒนธรรมไทย เน้นเรื่องวัฒนธรรม ประเพณี การท่องเที่ยวและสุขภาพ
ขอความร่วมมือ จัดกิจกรรมเทศกาลสงกรานต์แบบวิถีชีวิตใหม่ (New Normal)
- งดจัดกิจกรรมรวมกลุ่ม เล่นสาดน้ํา
- งดประแป้ง งดการเล่นปาร์ตี้โฟม
- เลี่ยงการจัดงานเลี้ยงสังสรรค์
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565
วันศุกร์ที่ 3 มิถุนายน 2565
นายกรัฐมนตรีและภริยา เป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565
นายกรัฐมนตรีและภริยา เป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (3 มิถุนายน 2565) เวลา 19.19 น. ณ เวทีใหญ่ ท้องสนามหลวง พลเอก ประยุทธ์ จันทร์โอชา นายกรัฐมนตรี และภริยา เป็นเป็นประธานพิธีถวายเครื่องราชสักการะ วางพานพุ่ม และพิธีจุดเทียนถวายพระพรชัยมงคล สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 โดยมีประธานรัฐสภา ประธานศาลฎีกา ประธานวุฒิสภา ประธานองค์กรตามรัฐธรรมนูญพร้อมคู่สมรส คณะรัฐมนตรีพร้อมคู่สมรส ข้าราชการชั้นผู้ใหญ่ ทหาร ตํารวจ พลเรือน ภาคเอกชน และภาคประชาชน เข้าร่วมพิธีอย่างพร้อมเพรียงกัน
เมื่อนายกรัฐมนตรีและภริยาเดินทางถึงพิธีท้องสนามหลวง ขึ้นสู่เวที นายกรัฐมนตรีทําวันทยหัตถ์หน้าพระฉายาลักษณ์สมเด็จพระนางเจ้า ฯ พระบรมราชินี แล้ววางพุ่มทอง พุ่มเงิน ถวายธูปเทียนแพ ทําวันทยหัตถ์ จุดเทียนถวายพระพรชัยมงคล จากนั้น นายกรัฐมนตรีกล่าวกราบบังคมทูลถวายพระพรชัยมงคล และกล่าวนําถวายพระพรชัยมงคลหน้าพระฉายาลักษณ์ฯ ความว่า
ขอพระราชทานกราบบังคมทูลพระกรุณาทรงทราบฝ่าละอองธุลีพระบาท
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี พร้อมด้วยพสกนิกรชาวไทยทุกหมู่เหล่า ทั้งที่ได้มาพร้อมกันอยู่ ณ บริเวณมณฑลพิธีแห่งนี้ และที่อยู่ในสถานที่ต่าง ๆ ทั่วประเทศ ตลอดจนทั่วโลก มีความปลาบปลื้มปีติเป็นล้นพ้นที่ได้มาร่วมแสดงความจงรักภักดี และสํานึกในพระมหากรุณาธิคุณโดยพร้อมเพรียงกัน
เนื่องในโอกาสวันเฉลิมพระชนมพรรษาของใต้ฝ่าละอองธุลีพระบาท ที่เวียนมาบรรจบครบรอบอีกวาระหนึ่งในวันนี้ ตลอดระยะเวลาที่ใต้ฝ่าละอองธุลีพระบาททรงเป็นคู่พระบารมีของพระบาทสมเด็จพระเจ้าอยู่หัว ทรงปฏิบัติบําเพ็ญพระราชกรณียกิจด้วยพระราชหฤทัยมุ่งมั่นในการสืบสาน รักษา และต่อยอด โครงการอันเนื่องมาจากพระราชดําริในทุกพื้นที่ทั่วประเทศ ทั้งในด้านการเกษตรและการปรับปรุงสภาพแวดล้อม เพื่อฟื้นดินคืนป่า การพัฒนาอาชีพตามหลักเกษตรทฤษฎีพอเพียงและทฤษฎีใหม่ เพื่อเพิ่มความมั่นคงทางอาหาร บนพื้นฐานหลักปรัชญาของเศรษฐกิจพอเพียง ตลอดจนการพัฒนาอาชีพเสริม เพื่อเพิ่มรายได้ของราษฎร จากหัตถศิลป์ภูมิปัญญาท้องถิ่น โดยทรงพระกรุณาส่งเสริมศิลปาชีพ อันเป็นการดํารงรักษาเอกลักษณ์ศิลปวัฒนธรรมของชาติไทยให้ธํารงอยู่ยั่งยืนสืบไป พระราชจริยวัตรอันงดงามเป็นที่ประจักษ์แก่อาณาประชาราษฎร์โดยทั่วกัน ในศุภวาระอันเป็นมงคลยิ่งนี้ ข้าพระพุทธเจ้าขอพระราชทานพระราชานุญาต นําพสกนิกรทั้งหลายถวายพระพรชัยมงคล ดังต่อไปนี้
“ข้าพระพุทธเจ้าทั้งหลาย ขอพระราชทานถวายพระพรชัยมงคล ด้วยความจงรักภักดี ขออัญเชิญคุณพระศรีรัตนตรัย เดชะพระสยามเทวาธิราช และสรรพสิ่งศักดิ์สิทธิ์ในสากล โปรดอภิบาลบันดาลดล ให้ใต้ฝ่าละอองธุลีพระบาท ทรงพระเกษมสําราญ พระชนมายุยิ่งยืนนาน พระเกียรติคุณแผ่ไพศาลไปทั่วทุกทิศานุทิศ สถิตเป็นมิ่งขวัญร่มเกล้าของปวงข้าพระพุทธเจ้า และเหล่าพสกนิกรตราบกาลนานเทอญ” ด้วยเกล้าด้วยกระหม่อม
จบแล้วดนตรีบรรเลงเพลงสรรเสริญพระบารมี นายกรัฐมนตรีและภริยารับมอบโคมเทียน และร่วมร้องเพลงสดุดีจอมราชา แล้วนายกรัฐมนตรีกล่าวนํา “ทรงพระเจริญ” 3 ครั้ง เสร็จพิธี
รัฐบาลไทย-ข่าวทำเนียบรัฐบาล-โฆษกรัฐบาลเผยหลายพื้นที่สาธารณะเริ่มจัดกิจกรรมหลังคลายมาตรการ นายกรัฐมนตรี กำชับ การจัดงานแบบรวมคนหมู่มาก ต้องอยู่ภายใต้มาตรการ COVID Free Setting อย่างเคร่งครัด
วันจันทร์ที่ 6 มิถุนายน 2565
โฆษกรัฐบาลเผยหลายพื้นที่สาธารณะเริ่มจัดกิจกรรมหลังคลายมาตรการ นายกรัฐมนตรี กําชับ การจัดงานแบบรวมคนหมู่มาก ต้องอยู่ภายใต้มาตรการ COVID Free Setting อย่างเคร่งครัด
โฆษกรัฐบาลเผยหลายพื้นที่สาธารณะเริ่มจัดกิจกรรมหลังคลายมาตรการ นายกรัฐมนตรี กําชับ การจัดงานแบบรวมคนหมู่มาก ต้องอยู่ภายใต้มาตรการ COVID Free Setting อย่างเคร่งครัด ขณะที่วันนี้พบผู้ติดเชื้อรายใหม่ 2,162 ราย
วันนี้ (6 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ขณะนี้สถานการณ์โควิด-19 ในประเทศดีขึ้นตามลําดับ และมีการผ่อนคลายมาตรการให้หลายพื้นที่สามารถดําเนินกิจการ กิจกรรม ทําให้ภาครัฐ เอกชน ประชาชน หลายกลุ่มมีการจัดงานหรือกิจกรรมต่าง ๆ ในระยะนี้ อาทิ งาน Pride Month 2022 งานดนตรีในสวน ซึ่งการจัดกิจกรรมนั้นเป็นไปด้วยความเรียบร้อย อย่างไรก็ตาม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําเตือนอย่าชะล่าใจ ทุกคนยังคงต้องดูแลตนเอง ปฏิบัติตามมาตรการของทางสาธารณสุขอย่างเคร่งครัด เพื่อความปลอดภัยของตนเอง พร้อมฝากถึงผู้จัดงาน/จัดกิจกรรม ไม่ว่าจะดําเนินการโดยภาครัฐหรือภาคเอกชน ประชาชน ต้องอยู่ภายใต้มาตรการ COVID Free Setting สวมหน้ากากอนามัย เว้นระยะห่าง โดยนายกรัฐมนตรีกําชับให้หน่วยงานที่เกี่ยวข้องติดตามสถานการณ์ หลังจากนี้อย่างใกล้ชิด เพื่อเตรียมความพร้อม หากเกิดคลัสเตอร์ใหม่เพื่อที่จะสามารถรับมือได้ทันท่วงที
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,162 ราย จําแนกเป็น ผู้ป่วยในประเทศ 2,160 ราย ผู้ป่วยมาจากต่างประเทศ 2 ราย ผู้เสียชีวิตเพิ่มขึ้น 27 ราย ผู้ที่กําลังรักษาตัว 29,509 ราย และมียอดผู้ที่หายป่วยกลับบ้านแล้ว 4,879 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,245,520 ราย จํานวนผู้ที่หายป่วยสะสมจํานวน 2,240,754 ราย จํานวนผู้ป่วยปอดอักเสบรักษาตัวอยู่ในโรงพยาบาล 761
รัฐบาลไทย-ข่าวทำเนียบรัฐบาล-“60 ซุปเปอร์ไรเดอร์” วิ่งทั่วกรุง ส่งยาด่วนให้ผู้ป่วยโควิด
วันศุกร์ที่ 6 สิงหาคม 2564
“60 ซุปเปอร์ไรเดอร์” วิ่งทั่วกรุง ส่งยาด่วนให้ผู้ป่วยโควิด
....
กรมควบคุมโรค จัดหน่วยซุปเปอร์ไรเดอร์จิตอาสา จํานวน 60 คัน ช่วยดูแลผู้ติดเชื้อโควิด-19 ในพื้นที่ กทม. ที่ไม่มีอาการหรือมีอาการน้อย และสามารถรักษาตัวที่บ้านได้
.
โดยจัดส่งยาด่วน พร้อมอุปกรณ์จําเป็น ได้แก่ พาราเซตามอล ฟ้าทะลายโจร ปรอทวัดไข้ เครื่องตรวจวัดออกซิเจนปลายนิ้ว เจลแอลกอฮอล์ และหน้ากากอนามัย เพื่อช่วยลดการแพร่เชื้อ ลดผู้ป่วยรายใหม่ และลดการเสียชีวิตให้ได้มากที่สุด ล่าสุด ส่งมอบไปแล้วกว่า 100 ราย
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-รฟฟท. ตระหนักและห่วงใยสุขอนามัยของผู้โดยสารรถไฟฟ้า
วันศุกร์ที่ 24 มิถุนายน 2565
รฟฟท. ตระหนักและห่วงใยสุขอนามัยของผู้โดยสารรถไฟฟ้า
จากการเปิดประเทศอย่างเต็มรูปแบบพร้อมยกระดับการเดินทางเชื่อมต่อท่าอากาศยานดอนเมืองได้อย่างสะดวกสบายและปลอดภัย
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม ผู้ให้บริการรถไฟฟ้าชานเมืองสายสีแดง มีความตระหนักและห่วงใยสุขอนามัยของผู้โดยสารรถไฟฟ้า จากการเปิดประเทศอย่างเต็มรูปแบบ พร้อมทั้งยกระดับการเดินทางเชื่อมต่อ ท่าอากาศยานดอนเมืองได้อย่างสะดวกสบายและปลอดภัย
นายสุเทพ พันธุ์เพ็ง กรรมการผู้อํานวยการใหญ่ รฟฟท. เปิดเผยว่า จากที่มีการประกาศเปิดประเทศอย่างเต็มรูปแบบ และผ่อนคลายเงื่อนไขการเดินทางเข้าประเทศของชาวต่างชาติ บริษัทฯ ยังคงมีความตระหนักและห่วงใยสุขอนามัยของผู้โดยสารรถไฟฟ้าเป็นสําคัญ จึงขอมอบความห่วงใยให้แก่ผู้โดยสารที่ซื้อบัตรโดยสารรถไฟฟ้าชานเมืองสายสีแดงทุกประเภท ตั้งแต่วันที่ 1 กรกฎาคม 2565 เป็นต้นไป รับฟรีหน้ากากอนามัย KF94(1 แพ็ค 10 ชิ้น) ได้ที่ห้องจําหน่ายตั๋วโดยสารทุกสถานี ตั้งแต่เวลา 05.30 น. เป็นต้นไป จนกว่าของจะหมด
นอกจากนี้ บริษัทฯยังได้มีการประชาสัมพันธ์เผยแพร่และแนะนําวิธีการเดินทางง่าย ๆ จากสถานีกลางบางซื่อไปท่าอากาศยานดอนเมือง ทั้งขาไปและขากลับ ในโซเชียลมีเดียทุกแพลตฟอร์ม Facebook, Twitter, Instagram, Tiktok และ Youtube ในชื่อ “RED Line SRTET" เพื่อเพิ่มประสิทธิภาพ และเป็นการยกระดับการเชื่อมต่อพร้อมทั้งอํานวยความสะดวกให้แก่ผู้ใช้บริการได้อย่างสะดวกและปลอดภัยมากยิ่งขึ้น
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนกรกฎาคม 2565 เป็นไปตามเป้าหมาย”
วันพฤหัสบดีที่ 25 สิงหาคม 2565
“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนกรกฎาคม 2565 เป็นไปตามเป้าหมาย”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนกรกฎาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 212,779 ล้านบาท หรือคิดเป็นร้อยละ 101 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนกรกฎาคม 2565 เป็นไปตามเป้าหมาย โดยมีผลการเบิกจ่ายงบลงทุนสะสม 212,779 ล้านบาท หรือคิดเป็นร้อยละ 101 ของแผนการเบิกจ่ายสะสม ประกอบด้วย การเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2564 – เดือนกรกฎาคม 2565) 34 แห่ง จํานวน 83,691 ล้านบาท หรือคิดเป็นร้อยละ 91 ของแผนเบิกจ่ายสะสม และรัฐวิสาหกิจปีปฏิทิน (ตั้งแต่เดือนมกราคม 2565 - เดือนกรกฎาคม 2565) 9 แห่ง จํานวน 129,088 ล้านบาท หรือคิดเป็นร้อยละ 108 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2565 ณ สิ้นเดือนกรกฎาคม 2565 (หน่วย : ล้านบาท)
รัฐวิสาหกิจ   กรอบลงทุนทั้งปี  แผนเบิกจ่ายสะสม   ผลเบิกจ่ายสะสม % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – ก.ค. 65)
จํานวน 34 แห่ง    130,045  91,499   83,691   91%
ปีปฏิทิน (ม.ค. 65 – ก.ค. 65)
จํานวน 9 แห่ง    219,821  119,962   129,088   108%
รวม 43 แห่ง   349,866  211,460   212,779   101%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า ณ สิ้นเดือนกรกฎาคม 2565 โครงการลงทุนขนาดใหญ่หลายโครงการสามารถเบิกจ่ายเป็นไปตามแผน อาทิ โครงการรถไฟฟ้าสายสีม่วง ช่วงเตาปูน – ราษฎร์บูรณะ โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย โครงการระบบขนส่งมวลชนทางรางในพื้นที่กรุงเทพมหานครและปริมณฑล ช่วงบางซื่อ - รังสิต (โครงการระบบรถไฟฟ้าชานเมือง (สายสีแดง)) แผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 – 2564 ของการไฟฟ้านครหลวง โครงการพัฒนาระบบส่งและจําหน่าย ระยะที่ 2 ของการไฟฟ้าส่วนภูมิภาค และแผนระยะยาวธุรกิจก๊าซธรรมชาติของ บริษัท ปตท. จํากัด (มหาชน) อย่างไรก็ดี มีบางโครงการที่ยังคงประสบปัญหา เช่น โครงการพัฒนาท่าอากาศยานสุวรรณภูมิ (ปีงบประมาณ 2554 – 2560) ของบริษัท ท่าอากาศยานไทย จํากัด (มหาชน) และโครงการปรับปรุงกิจการประปาแผนหลัก ครั้งที่ 9 ของการประปานครหลวง ทําให้ผลการเบิกจ่ายไม่เป็นไปตามแผน
นางปานทิพย์ ศรีพิมล ผู้อํานวยการ สคร. กล่าวสรุปว่า ณ สิ้นเดือนกรกฎาคม 2565 ภาพรวมของรัฐวิสาหกิจยังคงสามารถเบิกจ่ายงบลงทุนได้ตามแผน นอกจากนี้ สคร. ได้จัดสัมมนาผู้บริหารสูงสุดของรัฐวิสาหกิจ (CEO Forum) เมื่อวันที่ 22 สิงหาคม 2565 โดยมีรัฐมนตรีว่าการกระทรวงการคลังเป็นประธาน และมอบนโยบายให้รัฐวิสาหกิจเตรียมความพร้อมการลงทุนก่อนเริ่มปีงบประมาณ 2566 ในประเด็นต่างๆ เช่น การเตรียมความพร้อมของพื้นที่ดําเนินโครงการ การเตรียมความพร้อมด้านกระบวนการจัดซื้อจัดจ้าง และการกํากับติดตามการดําเนินงานของผู้รับเหมาอย่างใกล้ชิด ภายหลังจากสถานการณ์การแพร่ระบาดของ COVID-19 คลี่คลายลง โดยได้กําชับให้ผู้บริหารสูงสุดของรัฐวิสาหกิจติดตามการเบิกจ่ายงบลงทุนให้เป็นไปตามเป้าหมายไม่น้อยกว่าร้อยละ 95 ของกรอบวงเงินอนุมัติให้เบิกจ่ายลงทุนด้วย
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” เตรียมนำคณะเข้าร่วมการประชุมสุดยอดด้านการบินชางงี 2565 สาธารณรัฐสิงคโปร์ ระหว่างวันที่ 17-18 พ.ค.
วันอังคารที่ 17 พฤษภาคม 2565
รองนายกรัฐมนตรี “อนุทิน” เตรียมนําคณะเข้าร่วมการประชุมสุดยอดด้านการบินชางงี 2565 สาธารณรัฐสิงคโปร์ ระหว่างวันที่ 17-18 พ.ค.
รองนายกรัฐมนตรี “อนุทิน” เตรียมนําคณะเข้าร่วมการประชุมสุดยอดด้านการบินชางงี 2565 สาธารณรัฐสิงคโปร์ ระหว่างวันที่ 17-18 พ.ค. ย้ําจุดยืนไทยร่วมกับผู้นําด้านการบินทุกภาคส่วนฟื้นฟูอุตสาหกรรมการบินหลังการแพร่ระบาดโควิด19
วันที่ 17 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 17-18 พ.ค. 2565 นายอนุทิน ชาญวีรกูล รองนายกรัฐมนตรีและรมว.สาธารณสุข จะนําคณะจากประเทศไทยซึ่งประกอบด้วย นายศักดิ์สยาม ชิดชอบ รมว.คมนาคม ปลัดกระทรวงคมนาคม และผู้แทนหน่วยงานที่เกี่ยวข้อง อาทิ กรมท่าอากาศยาน สํานักงานการบินพลเรือนแห่งประเทศไทย บริษัทท่าอากาศยานไทย จํากัด (มหาชน) บริษัทวิทยุการบิน จํากัด และสํานักงานปลัดกระทรวงคมนาคม เข้าร่วมการประชุมสุดยอดด้านการบินชางงี 2565 (Changi Aviation Summit 2022) ณ สาธารณรัฐสิงคโปร์
สําหรับการประชุมสุดยอดด้านการบินชางงี 2565 จะเป็นโอกาสที่ผู้นําด้านการบินโลกและจากทุกภาคส่วน ทั้งหน่วยงานรัฐ เอกชน องค์กรระหว่างประเทศเข้าร่วม ซึ่งในการประชุมจะมีการแสดงแสดงเจตนารมณ์ร่วมกันของ ผู้นําด้านการบินต่อบทบาทของการบินพลเรือนในการสร้างความเชื่อมโยงเพื่อการพัฒนาเศรษฐกิจของโลก โดยการนํามาตรฐานและแนวปฏิบัติขององค์การการบินพลเรือนระหว่างประเทศ หรือ ICAO มาใช้เพื่อขับเคลื่อนการฟื้นฟูภาคการบิน เป็นมิตรต่อสิ่งแวดล้อม และมีความคุ้มค่าทางเศรษฐกิจ โดยคํานึงถึงมาตรการด้านสาธารณสุข
ตลอดจนการสนับสนุนการนํานวัตกรรมและเทคโนโลยีใหม่ๆ มาใช้เพื่อพัฒนาภาคการบินพลเรือน ให้มีความปลอดภัย รวดเร็ว มีประสิทธิภาพ และตอบสนองต่อความท้าทายที่เกิดขึ้นทั่วโลก
น.ส.ไตรศุลี กล่าวว่า ในการประชุมครั้งนี้ นายอนุทิน จะกล่าวถ้อยแถลงต่อที่ประชุมถึงนโยบายและแผนปฏิบัติการของประเทศไทยต่อการลดการปล่อยมลพิษในภาคการบิน ซึ่งเป็นการสนับสนุนเป้าหมายหลักของความตกลงปารีส ค.ศ.2015 ว่าด้วยการเปลี่ยนแปลงภูมิอากาศ
ทั้งนี้ ประเทศไทยมีแผนปฏิบัติการเพื่อลดการปล่อยมลพิษในภาคการบินซึ่งยื่นต่อ ICAO แล้ว 3 ฉบับ ประกอบด้วย ฉบับปี 2556, 2561 และฉบับปัจจุบัน 2564 ซึ่งประกอบด้วยมาตรการที่ใช้ในการลดการปล่อยก๊าซเรือนกระจกผ่านการดําเนินการ 4 ด้าน ได้แก่ เทคโนโลยีอากาศยาน การพัฒนาท่าอากาศยาน การพัฒนาการปฏิบัติการของอากาศยาน และมาตรการทางการตลาด
..............................
รัฐบาลไทย-ข่าวทำเนียบรัฐบาล-สมาพันธ์เอสเอ็มอีไทย เข้าขอบคุณ รมว.สุชาติ ยื่นมือช่วยธุรกิจฟื้นตัวจากโควิด
วันศุกร์ที่ 2 กรกฎาคม 2564
สมาพันธ์เอสเอ็มอีไทย เข้าขอบคุณ รมว.สุชาติ ยื่นมือช่วยธุรกิจฟื้นตัวจากโควิด
สมาพันธ์เอสเอ็มอีไทย ขอบคุณและให้กําลังใจรัฐมนตรีว่าการกระทรวงแรงงาน ยื่นมือช่วยธุรกิจฟื้นตัวจากโควิด
เมื่อวันที่ 2 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน ให้การต้อนรับ นายแสงชัย ธีรกุลวาณิช ประธานสมาพันธ์เอสเอ็มอีไทย และคณะ ในโอกาสเข้าพบเพื่อขอบคุณและให้กําลังใจ รมว.แรงงาน รวมทั้งหารือมาตรการช่วยเหลือ SME ที่ได้รับผลกระทบจากโควิด-19 รับทราบนโยบายและแนวทางการดําเนินงานของกระทรวงแรงงาน เพื่อนําเสนอข้อมูลสําหรับแก้ไขปัญหาความเดือดร้อนของผู้ประกอบการวิสาหกิจขนาดกลางและขนาดย่อม อันจะเป็นแนวทางในการสร้างความร่วมมือเพื่อขับเคลื่อนแนวทางแก้ปัญหาไปด้วยกัน โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่กระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ ห้องจัตุมงคล ชั้น 6 อาคารกระทรวงแรงงาน
นายสุชาติ กล่าวว่า ท่านนายกรัฐมนตรี พล.อ.ประยุทธ์ จันทร์โอชา ได้มีความห่วงใยผู้ประกอบการ SME จากผลกระทบโควิด -19 จึงได้ออกมาตรการต่าง ๆ เพื่อช่วยเหลือและพยุงธุรกิจ SME ให้สามารถดําเนินต่อไปได้ เพื่อให้สอดรับกับมาตรการเปิดประเทศภายใน 120 วัน ทําให้ภาคธุรกิจฟื้นตัวกลับมาโดยเร็ว เช่นเดียวกับกระทรวงแรงงาน ที่ได้มีมาตรการเยียวยาลูกจ้างจากผลกระทบโควิด-19 ทั้งการตรวจโควิด-19 เชิงรุกเพื่อนําผู้ที่ติดเชื้อเข้าสู่การรักษา การฉีดวัคซีนผู้ประกันตนมาตรา 33 การดูแลช่วยเหลือลูกจ้างจากการปิดแคมป์คนงานจากเหตุสุดวิสัยโดยจ่ายค่าจ้าง 50 เปอร์เซ็นต์เป็นเวลา 1 เดือนในพื้นที่ 6 จังหวัดสีแดงเข้มตามประกาศ ศบค. ส่งเสริมการจ้างงาน และ Up skill/Re skill แรงงานให้มีทักษะที่สูงขึ้นตามความต้องการของผู้ประกอบการ เป็นต้น
“จากข้อมูลของสํานักงานประกันสังคม ในปัจจุบัน พบว่า มีธุรกิจเอสเอ็มอีจํานวน 439,000 ราย มีลูกจ้างเกือบ 10 ล้านคน ซึ่งเป็นกําลังแรงงานส่วนใหญ่ของประเทศ และธุรกิจเอสเอ็มอีจะสร้างรายได้และขับเคลื่อนเศรษฐกิจให้ประเทศเป็นจํานวนมาก ซึ่งการหารือระหว่างภาครัฐและเอกชนในวันนี้เป็นการสนับสนุนความร่วมมือเพื่อให้ผู้ประกอบการรายย่อยและธุรกิจเดินหน้าต่อไปได้” นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-ดีอีเอส ร่วมสกมช. - หัวเว่ย ปั้นคนรุ่นใหม่แก้ปัญหาขาดแคลนกำลังคนด้านไซเบอร์
วันพฤหัสบดีที่ 11 พฤศจิกายน 2564
ดีอีเอส ร่วมสกมช. - หัวเว่ย  ปั้นคนรุ่นใหม่แก้ปัญหาขาดแคลนกําลังคนด้านไซเบอร์
ดีอีเอส ร่วมสกมช. - หัวเว่ย  ปั้นคนรุ่นใหม่แก้ปัญหาขาดแคลนกําลังคนด้านไซเบอร์
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานงานแถลงข่าวประกาศทีมชนะการแข่งขัน Thailand Cyber Top Talent 2021 ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม โดยกระทรวงดิจิทัลฯร่วมกับสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) และบริษัท หัวเว่ย เทคโนโลยี่ (ประเทศไทย) จํากัด จัดการแข่งขัน Thailand Cyber Top Talent 2021 เพื่อเป็นเวทีเฟ้นหาคนรุ่นใหม่ที่มีศักยภาพ เพื่อต่อยอดการพัฒนาทักษะป้อนเข้าสู่ตลาดแรงงงานด้านความปลอดภัยไซเบอร์ รองรับเป้าหมายการสร้างกําลังคนไซเบอร์ และแก้ปัญหาการขาดแคลนบุคลากรด้านนี้ในระยะยาว
สําหรับการแข่งขันดังกล่าว ซึ่งเสร็จสิ้นไปเมื่อวันที่ 30 ต.ค. ที่ผ่านมา ได้รับความสนใจอย่างมากมีผู้สมัครทั้งหมด 204 ทีม จํานวนกว่า 600 คน โดยมีผู้เข้าแข่งขันรอบ Final Round จํานวน 30 ทีม และมีผู้ชนะในระดับต่างๆ 3 ระดับ ได้แก่ ระดับมัธยมศึกษา หรือ Junior ระดับอุดมศึกษา หรือ Senior และระดับประชาชนทั่วไป (อายุไม่เกิน 30 ปี) หรือ Open โดยเงินรางวัลในการแข่งขันมีมูลค่ารวมกว่า 500,000 บาท พร้อมอุปกรณ์ IT และเกียรติบัตร ซึ่งถือเป็นเงินรางวัลสูงสุดของการแข่งขันทางด้านไซเบอร์ในประเทศไทย อีกทั้ง ผู้ชนะจากเวทีนี้ยังมีสิทธิเข้าร่วมการแข่งขัน Cyber Sea Games ซึ่งกําลังจะจัดขึ้นในวันที่ 26 พ.ย. นี้
**********************
รัฐบาลไทย-ข่าวทำเนียบรัฐบาล-วธ.รุกทำหนังสั้นปลูกฝังคุณธรรม จริยธรรมแก่เด็กเยาวชน เตรียมเผยแพร่ผ่านสื่อต่างๆ เป็นแบบอย่างแก่สังคม
วันจันทร์ที่ 2 สิงหาคม 2564
วธ.รุกทําหนังสั้นปลูกฝังคุณธรรม จริยธรรมแก่เด็กเยาวชน เตรียมเผยแพร่ผ่านสื่อต่างๆ เป็นแบบอย่างแก่สังคม
วธ.รุกทําหนังสั้นปลูกฝังคุณธรรม จริยธรรมแก่เด็กเยาวชน เตรียมเผยแพร่ผ่านสื่อต่างๆ เป็นแบบอย่างแก่สังคม
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า จากการที่กระทรวงวัฒนธรรม(วธ.) มีนโยบายส่งเสริมคุณธรรม จริยธรรม สร้างจิตสํานึก ค่านิยมและวิถีชีวิตที่ดีงามในสังคมไทยผ่านกิจกรรม โครงการ สื่อต่างๆ ไปสู่ประชาชนตามแผนแม่บทส่งเสริมคุณธรรมแห่งชาติ ฉบับที่ 1 ( พ.ศ.2559-2564) ล่าสุดได้จัดทําโครงการสร้างภาพยนตร์ส่งเสริมสังคมที่นําเสนอเนื้อหาเข้ากับบริบทวิถีชีวิตของคนไทยในสถานการณ์ปัจจุบันอย่างสร้างสรรค์และมีคุณค่าแก่การยกย่องเชิดชู สร้างบันดาลใจให้แก่ผู้ที่ได้รับชมผ่านมิติด้านศาสนา ศิลปะและวัฒนธรรมโดยจัดทําในรูปแบบสื่อภาพยนตร์สั้น เพื่อเผยแพร่ไปยังเด็ก เยาวชนและประชาชนอย่างทั่วถึง
นายอิทธิพล กล่าวอีกว่า สําหรับภาพยนตร์สั้นที่จะผลิตมี 2 เรื่อง ได้แก่ เรื่องที่ 1 “ปากดี” เป็นเรื่องของเด็กชายพิการแขนขามาตั้งแต่เกิด แม้ใช้ชีวิตในโรงเรียนและสังคมอย่างลําบากเพราะความพิการ ทําให้สังคมรอบข้างไม่ยอมรับ แต่เขาไม่ย่อท้อได้ฝึกทักษะใช้ปากสร้างงานศิลปะจนเก่งและสร้างสรรค์สิ่งดีๆให้แก่ชีวิตตัวเอง จนเรียนได้ถึงปริญญาเอกด้วยแรงใจและการสนับสนุนจากครูและครอบครัว
ส่วนเรื่องที่ 2 “10 บาทของครู” เป็นเรื่องของครูใหญ่วัย 73 ปีที่ขายห่อหมกราคา 10 บาททุกวัน เพื่อนําเงินมาเป็นค่าอาหารแก่เด็กยากไร้ในโรงเรียน แต่เงินของครูใหญ่ถูกนักเรียนหญิงชายสองพี่น้องขโมย นักเรียนหญิงนําไปช่วยเหลือแม่ที่นอนป่วยอยู่บ้าน ขณะที่นักเรียนชายนําไปเล่นเกม เมื่อครูใหญ่รู้เรื่องนักเรียนหญิงก็ตามไปที่บ้านและให้เงินช่วยเหลือ นักเรียนชายกลับบ้านมาเห็นครูใหญ่นําเงินมาช่วยเหลือแม่ เขาได้ช่วยครูใหญ่ขายของอย่างภาคภูมิใจ
รัฐมนตรีว่าการกระทรวงวัฒนธรรม กล่าวด้วยว่า ขณะนี้ได้ถ่ายทําภาพยนตร์ทั้ง 2 เรื่องเสร็จเรียบร้อยแล้ว และเตรียมเผยแพร่ผ่านสื่อต่างๆ เพื่อส่งเสริมปลูกฝังคุณธรรม จริยธรรม ความอดทน เสียสละ มีน้ําใจ และความกตัญญูให้แก่เด็กและเยาวชนต่อไป เพื่อเป็นแบบอย่างแก่สังคม
รัฐบาลไทย-ข่าวทำเนียบรัฐบาล-แจง! การยกหนี้ “ไม่ใช่” การแก้ปัญหาหนี้ กยศ. รัฐบาลเร่งออกมาตรการช่วยเหลือ - เสนอร่าง พ.ร.บ. ใหม่ สร้างโอกาสเข้าถึงการศึกษาของเด็กไทย
วันศุกร์ที่ 19 สิงหาคม 2565
แจง! การยกหนี้ “ไม่ใช่” การแก้ปัญหาหนี้ กยศ. รัฐบาลเร่งออกมาตรการช่วยเหลือ - เสนอร่าง พ.ร.บ. ใหม่ สร้างโอกาสเข้าถึงการศึกษาของเด็กไทย
.....
จากกระแสข่าวการรวบรวมรายชื่อผ่านเว็บไซต์หนึ่ง เพื่อยื่นแก้ไขกฎหมายกองทุนเงินให้กู้ยืมเพื่อการศึกษา (กยศ.) โดยให้รัฐบาลเป็นลูกหนี้แทนผู้กู้และยกหนี้ให้ผู้กู้ปัจจุบันนั้น ล่าสุด สํานักงานคณะกรรมการกฤษฎีกา ชี้แจงว่า การยกหนี้ไม่ใช่การแก้ปัญหาหนี้ กยศ. แต่จะทําให้ผู้กู้ขาดวินัยทางการเงิน ซึ่งจะเป็นปัญหาต่อไปในอนาคต และขณะนี้รัฐบาลได้เสนอแก้ไขการชําระหนี้ กยศ. ที่ยึดหลัก “เป็นหนี้ต้องใช้” แต่จะผ่อนปรนการชําระหนี้ให้สอดคล้องกับรายได้และความสามารถในการชําระหนี้ โดยร่าง พ.ร.บ. ดังกล่าว กําลังอยู่ในชั้นการพิจารณาของสภาผู้แทนราษฎร
.
ขณะเดียวกัน รัฐบาลได้เร่งช่วยเหลือลูกหนี้ กยศ. มาอย่างต่อเนื่อง ทั้งการลดภาระหนี้ ลดความเสี่ยงถูกดําเนินคดี แก้กฎหมายให้เกิดความเป็นธรรมมากขึ้น จัดงานมหกรรมไกล่เกลี่ยหนี้ ฯลฯ เพื่อสร้างโอกาสทางการศึกษาและการเรียนรู้ตลอดชีวิต พัฒนาคุณภาพทรัพยากรบุคคล และเพิ่มความสามารถทางการแข่งขันของไทยให้ดียิ่งขึ้นต่อไป
.
อ่านเพิ่มเติม คลิกhttps://www.thaigov.go.th/news/contents/details/58192
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส หนุน EECmd พร้อมก้าวสู่ต้นแบบ Medical Valley แห่งแรกของประเทศ
วันอังคารที่ 5 เมษายน 2565
ดีอีเอส หนุน EECmd พร้อมก้าวสู่ต้นแบบ Medical Valley แห่งแรกของประเทศ
ดีอีเอส หนุน EECmd พร้อมก้าวสู่ต้นแบบ Medical Valley แห่งแรกของประเทศ
เมื่อวันที่ 5 เมษายน 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานกล่าวเปิดงาน THMMASAT EECmd Vision “Now and Next” (EECmd) ซึ่งเป็นโครงการขับเคลื่อน “เขตส่งเสริมเศรษฐกิจพิเศษ ศูนย์นวัตกรรมการแพทย์ครบวงจร ธรรมศาสตร์พัทยา” พร้อมก้าวสู่ต้นแบบ Medical Valley แห่งแรกของประเทศ ซึ่งสอดคล้องกับนโยบายรัฐบาลที่มีการผลักดัน 10 อุตสาหกรรมเป้าหมาย อุตสาหกรรมการแพทย์ครบวงจร (Medical Hub) เป็นหนึ่งในอุตสาหกรรมแห่งอนาคต (New S-Curve) หรือ New Engine of Growth มีแผนยุทธศาสตร์ในการผลักดัน เพื่อสร้างความเชื่อมโยงกับเศรษฐกิจในภูมิภาค ยกระดับการให้บริการด้านสุขภาพและด้านสาธารณสุข พัฒนาบุคลากรและมาตรฐานการให้บริการเพื่อก้าวสู่การเป็นศูนย์กลางการให้บริการให้เป็นที่ยอมรับในระดับสากล
“กระทรวงดิจิทัลเพื่อเศรษฐกิจและสังคม พร้อมสนับสนุนมหาวิทยาลัยธรรมศาสตร์และพันธมิตร EECmd ทั้ง 25 องค์กร ขับเคลื่อนการใช้เทคโนโลยีและนวัตกรรมดิจิทัลเพิ่มขีดความสามารถการแข่งขันและเพิ่มมูลค่าทางเศรษฐกิจดึงดูดการลงทุนจากต่างประเทศ สอดคล้องกับวิสัยทัศน์ใน แผนปฏิบัติราชการกระทรวงดิจิทัลเพื่อเศรษฐกิจและสังคมระยะ 5 ปี สร้างสังคมแห่งอนาคต พัฒนาระบบนิเวศน์ที่เอื้อต่อการดําเนินธุรกิจ การวิจัย ค้นคว้า และต่อยอดเทคโนโลยีทางการแพทย์ นําระบบดิจิทัลมาสนับสนุนบริการทางสุขภาพ สู่เป้าหมายเศรษฐกิจฐานนวัตกรรมได้อย่างแท้จริง”
โดยภายในงานมีการลงนามความร่วมมือ (MOU) กับองค์กรด้านการแพทย์และวิศวกรรมกลุ่ม Health Tech ชั้นนําทั้งภาครัฐและเอกชน จํานวน 25 หน่วยงาน รวมทั้งยังมีการจัดแสดงศักยภาพทางเทคโนโลยี และนวัตกรรมสุขภาพที่ล้ําสมัย ณ อุทยานการเรียนรู้ป๋วย 100 ปี มหาวิทยาลัยธรรมศาสตร์ ศูนย์รังสิต
***********************
รัฐบาลไทย-ข่าวทำเนียบรัฐบาล-PM observes preparation of COVID-19 field hospital at Royal Thai Army Club
วันจันทร์ที่ 26 กรกฎาคม 2564
PM observes preparation of COVID-19 field hospital at Royal Thai Army Club
PM observes preparation of COVID-19 field hospital at Royal Thai Army Club
July 23, 2021, Prime Minister and Defense Minister Gen. Prayut Chan-o-cha took a field visit to the Royal Thai Army Club to follow up on the setup of a field hospital for patients of all levels of risks.
The Prime Minister thanked and gave his moral support to all personnel and officials, and affirmed the Government’s commitment to work together with all sectors to supply beds and treatment to all patients.
Royal Thai Army Club Field Hospital is providing 400 beds to COVID-19 patients, 300 of which will be available by July 30, while the other 100 will be used in the hospital’s isolation center for COVID-19 patients waiting for hospital admission.